b'\n_START_ARTICLE_\nDunsparce\n_START_SECTION_\nUtseende\n_START_PARAGRAPH_\nDunsparce minner litt om en slange, og er basert p\xc3\xa5 tsuchinoko fra japansk mytologi. Den har verken armer eller bein. Kroppen er gul og timeglassformet, med to sm\xc3\xa5 vinger p\xc3\xa5 sidene, et bor i stedet for hale, og to pigger under haken. Magen og markeringene p\xc3\xa5 ryggen dens er bl\xc3\xa5.\n_START_SECTION_\nBiologi\n_START_PARAGRAPH_\nDunsparce lever i grotter og under bakken. De enkle vingene tillater den \xc3\xa5 sveve like over bakken, og gir den et alternativ til \xc3\xa5 krype for \xc3\xa5 komme seg fra et sted til et annet. Det er ikke stort mer man vet om Dunsparse, ettersom den b\xc3\xa5de er veldig sjelden og sky. Hvis den oppdager at den er sett, graver den seg fort ned ved hjelp av haleboret.'